HU Az Európai Unió Hivatalos Lapja L 328/79

A BIZOTTSÁG 1274/2013/EU RENDELETE

(2013. december 6.)

az 1333/2008/EK európai parlamenti és tanácsi rendelet II. és III. mellékletének és a 231/2012/EU bizottsági rendelet mellékletének bizonyos élelmiszer-adalékanyagok tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére és 30. cikke (5) bekezdésére,

tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,

mivel:

(1) Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanyagok uniós jegyzékét és felhasználásuk feltételeit.

(2) Az 1333/2008/EK rendelet III. melléklete meghatározza az élelmiszer-adalékanyagokban, élelmiszerenzimekben, élelmiszer-aromákban és tápanyagokban való felhasználásra jóváhagyott élelmiszer-adalékanyagok uniós jegyzékét és felhasználási feltételeiket.

(3) A Bizottság 2012. március 9-i 231/2012/EU rendelete (3) meghatározza az 1333/2008/EK rendelet II. és III. mellékletében felsorolt élelmiszer-adalékanyagok specifikációit.

(4) A szóban forgó jegyzékek naprakésszé tétele az 1331/2008/EK rendelet 3. cikkének (1) bekezdésében említett egységes eljárás révén, a Bizottság kezdeményezésére, vagy pedig kérelemre történhet.

(5) A specifikációk naprakésszé tételekor figyelembe kell venni az élelmiszer-adalékanyagokkal foglalkozó közös FAO/WHO szakértői bizottság által készített és a Codex Alimentarius Bizottság által elfogadott specifikációkban megadott specifikációkat és analitikai módszereket, valamint az élelmiszer-adalékanyagok nemzetközi számozási rendszerét, azaz az INS-megnevezést (4).

(6) Az egyértelműség érdekében és az INS-rendszerben bejegyzett elnevezéssel történő összehangolás céljából a jelenleg „Brilliant Black BN, Black PN” (E 151) néven engedélyezett élelmiszer-színezéket az élelmiszerekben felhasználható élelmiszer-adalékanyagok uniós jegyzékében és felhasználásuk feltételeiben, valamint az említett adalékanyag specifikációiban át kell nevezni „Brilliant Black PN”-re.

(7) Jelenleg az algakarotinoknak (E 160a (iv)) az élelmiszer-adalékanyag specifikációkban szereplő meghatározása következő: „A vegyes karotinok Dél-Ausztráliában, Whyalla területén található nagy sós tavakban növő Dunaliella salina alga törzseiből is előállíthatók”; ez az alga termesztését egy meghatározott helyhez, Whyalla területéhez köti. Az utóbbi években azonban megnövekedett az algakarotinok iránti nemzetközi kereslet, így Ausztráliában és más országokban is további sós tavakat létesítettek. Az élelmiszer-adalékanyagokkal foglalkozó közös FAO/WHO szakértői bizottság algakarotinokra vonatkozó jelenlegi specifikációja (5) és az Európai Élelmiszerbiztonsági Hatóságnak a vegyes karotinok (E 160a (i)) és a béta-karotinok (E 160a (ii)) élelmiszer-adalékanyagként való újraértékeléséről szóló szakvéleménye (6) nem tesz említést a Dunaliella salina termesztési helyéről/helyeiről, és nem is korlátozza azt/azokat. Ezért a piaci zavarok elkerülése érdekében módosítani kell az algakarotinoknak (E 160a (iv)) a specifikációkban található leírását.

(8) A 231/2012/EU rendelet a kalcium-biszulfit (E 227) és a kálium-biszulfit specifikációi tekintetében hibákat tartalmaz. E tévedéseket ki kell javítani.

(9) A 231/2012/EU rendelet meghatározza továbbá a mikrokristályos cellulóz E (460(i)) specifikációit, amelyek a „cellulózgél” megnevezést ezen élelmiszer-adalékanyag szinonimájaként tüntetik fel. Mivel a Codex Alimentarius kettős megnevezést fogadott el a mikrokristályos cellulóz E (460(i)) tekintetében, amelynek INS-megnevezése „mikrokristályos cellulóz (cellulózgél)”. A korábbi gyakorlatra való tekintettel (7), valamint az egységesség biztosítása és a piaci zavarok elkerülése érdekében az E (460(i)) élelmiszer-adalékanyag tekintetében a mikrokristályos cellulóz, cellulózgél kettős megnevezést kell elfogadni. Ezért a „cellulózgél” kifejezést az említett élelmiszer-adalékanyag specifikációinak „szinonimák” rovatában el kell hagyni, és az említett élelmiszer-adalékanyagnak az 1333/2008/EK rendelet II. mellékletében feltüntetett megnevezését ennek megfelelően módosítani kell.

(10) Az egyértelműség érdekében és az INS-rendszerben bejegyzett megnevezéssel történő összehangolás céljából a „nátrium-karboxi-metil-cellulóz, karboxi-metil-cellulóz, cellulózgumi” (E 466) élelmiszer-adalékanyagot az 1333/2008/EK rendelet II. és III. mellékletében szereplő élelmiszer-adalékanyagok uniós jegyzékében, valamint az említett adalékanyag specifikációiban át kell nevezni „nátrium-karboxi-metil-cellulóz, cellulózgumi”-ra.

(11) Az 1331/2008/EK rendelet 3. cikke (2) bekezdésének alapján a Bizottság kikéri az Európai Élelmiszerbiztonsági Hatóság (a továbbiakban: Hatóság) véleményét az 1333/2008/EK rendelet II. és III. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó frissítések valószínűsíthetően nem gyakorolnak hatást a közegészségre. Mivel az említett uniós jegyzékek naprakésszé tétele valószínűsíthetően nem gyakorol hatást az emberi egészségre, nem szükséges kikérni a Hatóság véleményét.

(12) Az 1333/2008/EK és a 231/2012/EU rendeletet ezért ennek megfelelően módosítani és helyesbíteni kell.

(13) Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

ELFOGADTA EZT A RENDELETET:

1. cikk

Az 1333/2008/EK rendelet II. és III. melléklete e rendelet I. mellékletének megfelelően módosul.

2. cikk

A 231/2012/EU rendelet melléklete e rendelet II. mellékletének megfelelően módosul.

3. cikk

A „Brilliant Black BN, Black PN” (E 151) és a „nátrium-karboxi-metil-cellulóz, karboxi-metil-cellulóz, cellulózgumi” (E 466) élelmiszer-adalékanyagok, valamint az említett adalékanyagokat tartalmazó azon élelmiszerek, amelyeket az e rendelet hatálybalépésétől számított huszonnégy hónapon belül látnak el jelöléssel vagy hoznak forgalomba, és amelyek nem felelnek meg az e rendeletben meghatározott követelményeknek, a készletek kimerüléséig forgalmazhatók.

4. cikk

Ez a rendelet az Európai Unió Hivatalos Lapjában történő kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2013. december 6-án. a Bizottság részéről az elnök José Manuel BARROSO

(1) HL L 354., 2008.12.31., 16. o.

(2) HL L 354., 2008.12.31., 1. o.

(3) HL L 83., 2012.3.22., 1. o.

(4) Az élelmiszer-adalékanyagok nemzetközi számozási rendszere (International Numbering System for Food Additives, INS).

(5) Monograph 4 (2007): CAROTENES (Algae), elérhető a következő internetes oldalon: http://www.fao.org/ag/agn/jecfa-additives/specs/Monograph1/Additive-114.pdf

(6) Az EFSA élelmiszer-adalékanyagokkal és élelmiszerekhez adott tápanyagforrásokkal foglalkozó testülete (ANS): Scientific Opinion on the re-evaluation of Mixed Carotenes (E 160a (i)) and beta-Carotene (E 160a (ii)) as a food additive [Tudományos szakvélemény a vegyes karotinok (E 160a (i)) és a béta-karotinok (E 160a (ii)) élelmiszer-adalékanyagként való újraértékeléséről]. The EFSA Journal (2012); 10(3):2593.

(7) A javasolt módosítás összhangban van más hasonló esetekkel, így például a nátrium-karboxi-metil-cellulóz (E 466), a térhálós nátrium-karboxi-metil-cellulóz (E 468) és az enzimesen hidrolizált karboxi-metil-cellulóz (E 469) esetében kettős megnevezést vezettek be.

I. MELLÉKLET A. Az 1333/2008/EK rendelet I. melléklete a következőképpen módosul: 1. Az A. rész 3. táblázatában az E 151 élelmiszer-adalékanyagra vonatkozó bejegyzés helyébe a következő lép: „E 151 Brilliant Black PN” 2. A B. részben: a) Az 1. pontban („Színezékek”) az E 151 élelmiszer-adalékanyagra vonatkozó bejegyzés helyébe a következő lép: „E 151 Brilliant Black PN” b) A 3. pontban („A színezékektől és édesítőszerektől különböző más adalékok”) az E 466 élelmiszer-adalékanyagra vonatkozó bejegyzés helyébe a következő lép: „E 466 Nátrium-karboxi-metil-cellulóz, cellulózgumi” 3. A C. részben: a) a III. csoportban („Élelmiszer-színezékek együttes felső határértékkel”) az E 151 élelmiszer-adalékanyagra vonatkozó bejegyzés helyébe a következő lép: „E 151 Brilliant Black PN” b) az I. csoportban az E 466 adalékanyagra vonatkozó bejegyzés helyébe a következő lép: „E 466 Nátrium-karboxi-metil-cellulóz, cellulózgumi quantum satis” 4. Az E. részben: a) A 09.2. számú „Feldolgozott hal és halászati termékek, ideértve a rákféléket és puhatestűeket is” élelmiszerkategóriában az E 151 élelmiszer-adalékanyagra vonatkozó bejegyzés helyébe a következő szöveg lép: „E 151 Brilliant Black PN 100 (35) kizárólag: halpástétom és rákpástétom” b) A 09.2. számú „Feldolgozott hal és halászati termékek, ideértve a rákféléket és puhatestűeket is” élelmiszerkategóriában az E 151 élelmiszer-adalékanyagra vonatkozó bejegyzés helyébe a következő szöveg lép: „E 151 Brilliant Black PN 250 (36) kizárólag: előfőzött rákfélék” c) A 09.2. számú „Feldolgozott hal és halászati termékek, ideértve a rákféléket és puhatestűeket is” élelmiszerkategóriában az E 151 élelmiszer-adalékanyagra vonatkozó bejegyzés helyébe a következő szöveg lép: „E 151 Brilliant Black PN 100 (37) kizárólag: füstölt hal” d) A 11.4.1. számú „Folyékony asztali édesítőszerek” élelmiszer-kategóriában az E 460 (i) élelmiszer-adalékanyagra vonatkozó bejegyzés helyébe a következő szöveg lép: „E 460(i) Mikrokristályos cellulóz, cellulózgél quantum satis” e) A 11.4.3. számú „Tabletta alakú asztali édesítőszerek” élelmiszer-kategóriában az E 460 (i) élelmiszer-adalékanyagra vonatkozó bejegyzés helyébe a következő szöveg lép: „E 460 (i) Mikrokristályos cellulóz, cellulózgél quantum satis” f) A 01.6.1. számú „Ízesítetlen pasztőrözött tejszín (kivéve a csökkentett zsírtartalmú tejszínt)” élelmiszer-kategóriában az E 466 élelmiszer-adalékanyagra vonatkozó bejegyzés helyébe a következő szöveg lép: „E 466 Nátrium-karboxi-metil-cellulóz, cellulózgumi quantum satis” g) A 01.6.2. számú „Ízesítetlen, erjesztett, élőflórás, 20 %-nál kisebb zsírtartalmú tejszín és tejszín-helyettesítők” élelmiszer-kategóriában az E 466 élelmiszer-adalékanyagra vonatkozó bejegyzés helyébe a következő szöveg lép: „E 466 Nátrium-karboxi-metil-cellulóz, cellulózgumi quantum satis” h) A 11.4.1. számú „Folyékony asztali édesítőszerek” élelmiszer-kategóriában az E 466 élelmiszer-adalékanyagra vonatkozó bejegyzés helyébe a következő szöveg lép: „E 466 Nátrium-karboxi-metil-cellulóz, cellulózgumi quantum satis” i) A 11.4.2. számú „Por alakú asztali édesítőszerek” élelmiszer-kategóriában az E 466 élelmiszer-adalékanyagra vonatkozó bejegyzés helyébe a következő szöveg lép: „E 466 Nátrium-karboxi-metil-cellulóz, cellulózgumi quantum satis” j) A 11.4.3. számú „Tabletta alakú asztali édesítőszerek” élelmiszer-kategóriában az E 466 élelmiszer-adalékanyagra vonatkozó bejegyzés helyébe a következő szöveg lép: „E 466 Nátrium-karboxi-metil-cellulóz, cellulózgumi quantum satis” k) A 13.1.5.1. számú „Csecsemők számára készült, speciális gyógyászati célokra szánt diétás élelmiszerek, valamint speciális anyatej-helyettesítő tápszerek” élelmiszer-kategóriában az E 466 élelmiszer-adalékanyagra vonatkozó bejegyzés helyébe a következő szöveg lép: „E 466 Nátrium-karboxi-metil-cellulóz, cellulózgumi 10 000 születéstől kezdve, anyagcserezavarok étrendi kezelésére használt termékekben” l) „A 13.1.5.2. számú „Az 1999/21/EK irányelvben meghatározott, csecsemők és kisgyermekek számára készült, speciális gyógyászati célokra szánt diétás élelmiszerek” élelmiszer-kategóriában az E 466 élelmiszer-adalékanyagra vonatkozó bejegyzés helyébe a következő szöveg lép: „E 466 Nátrium-karboxi-metil-cellulóz, cellulózgumi 10 000 születéstől kezdve, anyagcserezavarok étrendi kezelésére használt termékekben” m) A 14.1.3. számú „A 2001/112/EK tanácsi irányelvben meghatározott gyümölcsnektárok, valamint zöldségnektárok és hasonló termékek” élelmiszer-kategóriában az E 466 élelmiszer-adalékanyagra vonatkozó bejegyzés helyébe a következő szöveg lép: „E 466 Nátrium-karboxi-metil-cellulóz, cellulózgumi quantum satis kizárólag: citrusfélékből készült hagyományos svéd és finn gyümölcsszirupok” B. Az 1333/2008/EK rendelet III. melléklete a következőképpen módosul: 1. Az 1. részben az E 466 adalékanyagra vonatkozó bejegyzés helyébe a következő lép: „E 466 Nátrium-karboxi-metil-cellulóz, cellulózgumi quantum satis Az összes élelmiszer-adalék” 2. A 3. részben az E 466 adalékanyagra vonatkozó bejegyzés helyébe a következő lép: „E 466 Nátrium-karboxi-metil-cellulóz, cellulózgumi quantum satis quantum satis quantum satis Igen” 3. Az 5. rész A. szakaszában az E 466 adalékanyagra vonatkozó bejegyzés helyébe a következő lép: „E 466 Nátrium-karboxi-metil-cellulóz, cellulózgumi quantum satis Az összes tápanyag Igen” 4. Az 5. rész B. szakaszában az E 466 adalékanyagra vonatkozó bejegyzés helyébe a következő lép: „E 466 Nátrium-karboxi-metil-cellulóz, cellulózgumi Tápanyagkészítményekben való használatra azzal a feltétellel, hogy a II. melléklet E. részének 13.1. pontjában említett élelmiszerekben a felső határértéket nem lépik túl Az összes tápanyag Az 1999/21/EK irányelvben meghatározott, csecsemők és kisgyermekek számára készült speciális gyógyászati célokra szánt diétás élelmiszerek” 5. A 6. rész 1. táblázatában az E 466 adalékanyagra vonatkozó bejegyzés helyébe a következő lép: „E 466 Nátrium-karboxi-metil-cellulóz, cellulózgumi”